પાલનપુર શહેરમાં સ્પંદન ટ્રસ્ટ દ્વારા કપડા વિતરણની પ્રથમ સામાજિક પ્રવૃત્તિનું આયોજન કરાયું હતું. સ્પંદન ટ્રસ્ટ સદસ્ય તથા વડોદરા - સુમનદિપ વિદ્યાપીઠના વિદ્યાર્થી રુષભ કર્ણાવત દ્વારા આ કાર્યક્રમનું સમસ્ત આયોજન કરવામાં આવ્યું હતું. કપડા વિતરણના કાર્યક્રમના મુખ્ય માર્ગદર્શક ડૉ. વૈશાલી મકવાણા દ્વારા પાલનપુર કપડા વિતરણના કાર્યક્રમ માટે રુષભ કર્ણાવતનો સંપર્ક કરવામાં આવ્યો હતો. રુષભ કર્ણાવત નાની વયના સ્પંદન સદસ્ય છે તથા તેમના માટે આ પ્રથમ અનુભવ હોવાથી તેમણે પાલનપુરમાં આવેલ સામાજિક પ્રવૃત્તિમાં મોખરે એવી હેપ્પી ક્લબનો સંપર્ક કર્યો હતો. હેપ્પી ક્લબના સદસ્યો પણ સ્પંદન ટ્રસ્ટના આ કાર્યક્રમમાં સંકલિત થવા સંમત થયા હતા. હેપ્પી ક્લબના સભ્ય સૌરવ પરીખનું આ કાર્યક્રમની સફળતા માટે વિશેષ યોગદાન રહ્યું હતું.